Hafmeyjur ( eða sírenur ) . Goðsöguleg dýr . Flækingshundar . Dýr sem talin eru upp í þessari flokkun . Dýr sem nötra eins og þau séu reið . Óteljandi dýr . Dýr sem eru teiknuð með mjög fíngerðum kamelhárabursta . O.s.frv. Dýr sem hafa nýlega brotið blómavasa . Dýr sem í fjarska líkjast flugum . “ Flokkunin er hláleg . Sumir flokkar innihalda alla hina flokkana , aðrir eru fáránlega nákvæmir , enn aðrir svo almennir að þeir ná yfir hvaða dýr sem er , enn aðrir eru alveg út í hött . Allt er vaðandi í innbyrðis mótsögnum , enginn getur hugsað svona . En þó er textinn annað og meira en tilfyndni , hann er gjarnan notaður sem áminning um að mennsk hugsunarkerfi eru ekki óbreytanlegar stærðir . Þannig flokkar til dæmis Aristóteles hvali ekki með spendýrum í dýrafræði sinni eins og nú er gert heldur með fiskum , enda svo sem ekkert náttúrulegt við aðra flokkunina umfram hina . Þannig er forn lagabók Gyðinga , Talmúd , uppfull af ýmsu sem erfitt er að fá nokkurn botn í án þess að vera þeim mun betur að sér í fornum samfélagsvenjum og jafnvel sértækum kringumstæðum . Þannig er rökvísin í sköpunarsögu Maya-indíána , Popol-Vúh , á tíðum æði torskilin , ankannaleg , fyndin . Fólk hugsar ekki alltaf eins . Flokkanir riðlast og rökvísi þeirra breytist . Segjum sem svo að einhverra hluta vegna yrði breyting á flokkunarkerfi mannshugans með þeim afleiðingum að krókódílar og fiðrildi teldust saman . Breyting þessi væri svo skyndileg og alger að enginn kannaðist við annað en að svona hefði náttúran skipað málum . Fólk tæki til við að úða skordýraeitri á fiðrildi ( sem vel að merkja eru ekki til á Íslandi , við höfum bara möl ) en jafnframt væru egndar krókódílagildrur umhverfis Mývatn . Eða er dæmið full fráleitt ? Segjum þá sem svo að í löggjöf þjóðanna væri tilgreind refsing við eftirfarandi afbroti : Glæpur 367b : Fjöldamorð á ungum konum með brauðhníf að vopni og / eða stuldur á sjálfsprottnum rabarbara úr görðum sendiráða . Það væru kveðnir upp dómar . Enginn velti vöngum yfir því nákvæmlega hvort hinir dæmdu hefðu gert sig seka um að stela rabarbara eða myrða konur , enda væri það jú einn og sami hlutur í sömu kví og óþörf smámunasemi að spyrja frekar út í brot gegn þessum lögum . Trúnaður og nafnleynd Sennilega hefur Kristín Eysteinsdóttir Borgarleikhússtjóri ekki átt neinn góðan kost í stöðunni þegar hún vísaði Atla Rafni Sigurðssyni frá störfum . En hún tók þann kost og dómstólar dæmdu hann ótækan . Þó er málið ekki útkljáð fyrr en Hæstiréttur kveður upp úrskurð sinn . Hafi einhver trúað því að það nægði að kalla eitthvað byltingu svo það væri bylting er það rangt . Það sést ekki fyrr en eftir á , til dæmis í prófmálum . Þau valda því til að mynda að lögum er breytt . Auk þess að vera Alþingismaður er Helga Vala Helgadóttir einhver reynslumesti lögfræðingur landsins á þessu sviði . Hún tekur varfærnislega og kurteislega til orða í viðtali í Mannlífi en er eigi að síður afdráttarlaus , eins og titillinn gefur til kynna : „ Rétturinn til varna toppar réttinn til nafnleyndar . “ Enda þótt Helga Vala leggi sérlega vitrænt til málanna er ég ekki viss um að ég sé sammála henni þar sem lögfræðinni sleppir . Hin hliðin á réttinum til nafnleyndar er skyldan til trúnaðar . Frá sjónarhóli yfirmanns á stofnun , eða í félagi í þessu tilviki , skiptir ansi miklu að trúnaður sé haldinn , svo ekki sé talað um þegar um sérlega trúnaðarmanneskju starfssfólks er að ræða . Hvað á sá sem slíku heiti gegnir að gera annað en að halda trúnað ? Ekkert . Ég er ekki viss um að sambærileg árekstur trúnaðar og nafnleyndar gæti komið upp í neinu máli sem ekki er sprottið af #metoo . Starfsmaður í lyfjaverksmiðju sem sjö manns kvarta undan vegna þess að hann staupar sig í hádeginu og er óvinnufær síðdegis græðir ekki endilega mikið á að yfirmaður brjóti trúnaðinn . En þá kemur ef til vill að kjarna máls : Það er ekki það sama að stela rabarbara úr garði og að myrða konu með köldu blóði . En það gengur ekki upp að því sé leyft að hanga í lausu lofti hvort heldur er , því leyft að svífa um í óskilgreinanlegri þögn . Það skekkir alla hugsun um siðferðisleg efni . Sé það saknæmt athæfi — nauðgun — er aðstaða yfirmanna stofnana ( og félaga ) þeim mun verri ; sé það ekki saknæmt athæfi samkvæmt lögum — pirrandi dónaskapur í orðum , til eða frá í allar áttir — er ekki óhugsandi að það sé siðferðisleg skylda þess sama yfirmanns að upplýsa með einhverjum mjög svo almennum orðum að svo sé , hafi málið á annað borð komist í almæli . Til þess þarf hann hreint ekki að rjúfa nafnleynd . Það er ánægjulegt að Helga Vala Helgadóttir telji #metoo hafa leitt til góðs . En eins og hún bendir á gengur það ekki upp að ekkert kerfi sé á hlutunum : „ Annars endum við bara í einhverju Villtavestursástandi sem kemur engum til góða , ekki heldur brotaþolum . “ Ég er ekki sannfærður um að lausnin sé endilega sú að skikka yfirmenn til að brjóta trúnað eða rjúfa nafnleynd , það þarf ekki að vera rétt . Ástæðan er sú að kjarni málsins er ekki nafnleynd heldur ábyrgðarlaus kvíavilla í almennri umræðu . Dónaskapur er ekki það sama og nauðgun . Það er ekki það sama að myrða einhvern og að stela rabarbara úr garði sendiráðs . Fiðrildin eru ekki í flokki með krókódílunum . Engin flokkun neinnar dýrafræði getur innihaldið undirgreinina : „ O.s.frv. “ Flokkun er ekki bara hugarleikfimi , hugsun okkar um kvíar fylgir djúp siðferðisleg ábyrgð . Það gengur ekki upp til lengdar að það sé litið hornauga að bent sé á þetta . Athugasemdir eru ekki leyfðar við þessa grein . Konan fyrir framan mig á mótmælafundinum var með pott , sleif og barn sem sló í pottinn með sleifinni þarna rétt við styttuna af Jóni Sigurðssyni . Hún sneri sér skyndilega við , leit upp á styttuna fyrir aftan mig og kallaði : „ Jón ! “ Hún þagði andartak , eins og hún hefði ekki náð athygli Jóns og hrópaði síðan aftur til hans . „ Jón ! “ Mér fannst ... Miklir menn erum við Blogg 17. nóvember 2019 Það bar eitt sinn til að þeir aka þarna um sveitirnar í firðinum félagarnir Steini Samherji , sem er við stýrið , einn nefndur Lufsi , sem er í farþegasætinu , og Blóraböggull svonefndr í aftursætinu og bíður eftir að steinsteypan þorni í þvottabalanum sem fætur hans dóla í , fjandinn hafi það , segir þá Steini , þetta þornar aldrei , helvítis helvíti , dugir ekki einu sinni ... Rifsberin hafa gerjast og fuglarnir gætt sér á þeim , baðað sig í þakrennunni , bersýnilega ölvaðir , í hamslausum fögnuði , og nú er eins og þeir hafi gufað upp . Hermann nam bókmenntir í Háskóla Íslands og háskólanum í Santiago á Spáni . Hann hefur skrifað pistla um samfélagsmál og pólitík á ýmsum vettvangi en er óflokksbundinn af ástríðu . Mest lesið Fréttir Fréttir Mogginn líkir því að kalla sjálfstæðismenn spillta við hatursorðræðu Fréttir „ Ég vissi ekki að ég ætti mín mörk og réði þeim “ Gjaldþrota verktakafyrirtæki vann meiðyrðamál gegn sérfræðingi ASÍ Fréttir Áslaug Arna velur eftirmann Haraldar í embætti ríkislögreglustjóra Fréttir Mest lesið í vikunni Er ekki Áslaug Arna stórkostlegur dómsmálaráðherra ? Guðni Th. benti á tvískinnunginn í Afríkuveiðum Samherja „ Eins og að láta kalkún skrifa gagnrýni um þakkargjörðarhátíð “ Fréttir Fréttir Fréttir Vinnubrögð í andstöðu við barnaverndarlög í máli drengs með fjölþættan vanda Fréttir Mest lesið í vikunni Er ekki Áslaug Arna stórkostlegur dómsmálaráðherra ? Guðni Th. benti á tvískinnunginn í Afríkuveiðum Samherja „ Eins og að láta kalkún skrifa gagnrýni um þakkargjörðarhátíð “ Fréttir Fréttir Fréttir Vinnubrögð í andstöðu við barnaverndarlög í máli drengs með fjölþættan vanda